CELEX: 62020CN0387
Language: fi
Date: 2020-08-12 00:00:00
Title: Asia C-387/20: Ennakkoratkaisupyyntö, jonka Notariusz w Krapkowicach Justyna Gawlica – Krapkowice (Puola) on esittänyt 12.8.2020 – OKR

15.2.2021   
            
            
               FI
            
            
               Euroopan unionin virallinen lehti
            
            
               C 53/15
            
         
      Ennakkoratkaisupyyntö, jonka Notariusz w Krapkowicach Justyna Gawlica – Krapkowice (Puola) on esittänyt 12.8.2020 – OKR
      (Asia C-387/20)
      (2021/C 53/19)
      Oikeudenkäyntikieli: puola
      
         Ennakkoratkaisua pyytänyt tuomioistuin
      
      Notariusz w Krapkowicach Justyna Gawlica – Krapkowice
      
         Pääasian asianosaiset
      
      
         Valittaja: OKR
      
         Ennakkoratkaisukysymykset
      
      
                  1)
               
               
                  Onko toimivallasta, sovellettavasta laista, päätösten tunnustamisesta ja täytäntöönpanosta ja virallisten asiakirjojen hyväksymisestä ja täytäntöönpanosta perintöasioissa sekä eurooppalaisen perintötodistuksen käyttöönotosta 4.7.2012 annetun Euroopan parlamentin ja neuvoston asetuksen (EU) N:o 650/2012 (1) 22 artiklaa tulkittava siten, että myös henkilöllä, joka ei ole Euroopan unionin kansalainen, on oikeus valita kotimaansa laki hänen perimykseensä kokonaisuudessaan sovellettavaksi laiksi?
               
            
                  2)
               
               
                  Onko asetuksen N:o 650/2012 75 artiklaa, luettuna yhdessä saman asetuksen 22 artiklan kanssa, tulkittava siten, että kun jäsenvaltion ja kolmannen maan välillä tehdyssä kahdenvälisessä sopimuksessa ei säännellä perintöasioissa sovellettavan lain valintaa mutta määritellään perintöasioissa sovellettava laki, tällaisen kolmannen maan kansalainen, joka asuu jäsenvaltiossa, jota kyseinen kahdenvälinen sopimus sitoo, voi valita sovellettavan lain?
                  Ja erityisesti:
                  
                              —
                           
                           
                              onko kolmannen maan kanssa tehdyssä kahdenvälisessä sopimuksessa nimenomaisesti suljettava pois tietyn lain valinta eikä pelkästään säänneltävä perintöstatuuttia käyttäen objektiivisia liittymäperusteita, jotta voitaisiin katsoa, että sopimuksen määräyksillä on etusija asetuksen N:o 650/2012 22 artiklaan nähden?
                           
                        
                              —
                           
                           
                              onko vapaus valita perintölaki ja yhtenäistää sovellettava laki suorittamalla lain valinta – ainakin unionin lainsäätäjän asetuksen N:o 650/2012 22 artiklassa määrittelemissä rajoissa – periaate, joka on Euroopan unionissa siviili- ja kauppaoikeudellisissa asioissa tapahtuvan oikeudellisen yhteistyön taustalla ja jota ei voida ohittaa edes silloin, kun sovelletaan asetukseen N:o 650/2012 nähden ensisijaisia, kolmansien maiden kanssa tehtyjä kahdenvälisiä sopimuksia?
                           
                        
            
         (1)  EUVL 2012, L 201, s. 107.